CELEX: 31999D0730
Language: mt
Date: 1999-11-15 00:00:00
Title: Id-Deċiżjoni tal-Kunsill tal-15 ta’ novembru, 1999, li timplimenta l-Azzjoni Komuni 1999/34/CFSP dwar is-sehem ta’ l-Unjoni Ewropea fil-ġlieda kontra l-akkumulazzjoni u t-tixrid distabbilizzanti ta’ armi żgħar u ħfief fil-Kambodja

Avviż Legali Importanti

|

31999D0730

Official Journal L 294 , 16/11/1999 P. 0005 - 0006

		Id-Deċiżjoni tal-kunsilltal-15 ta’ novembru, 1999,li timplimenta l-Azzjoni Komuni 1999/34/CFSP dwar is-sehem ta’ l-Unjoni Ewropea fil-ġlieda kontra l-akkumulazzjoni u t-tixrid distabbilizzanti ta’ armi żgħar u ħfief fil-Kambodja(1999/730/CFSP)IL-KUNSILL TA’ L-UNJONI EWROPEA,Wara li kkunsidra l-Azzjoni Komuni 1999/34/CFSP tas-17 ta’ Diċembru, 1998, dwar is-sehem ta’ l-Unjoni Ewropea fil-ġlieda kontra l-akkumulazzjoni u t-tixrid distabbilizzanti ta’ armi żgħar u ħfief [1], u partikolarment l-Artikolu 6, flimkien ma’ l-Artikolu 23(2) tat-Trattat dwar l-Unjoni Ewropea,Billi:(1) L-akkumulazzjoni u t-tixrid bla qies u rażan ta’ armi żgħar u ħfief huma ta’ theddida kontra l-paċi u s-sigurtà u jnaqqsu l-prospetti għal żvilupp sostenibbli; billi din hija s-sitwazzjoni serja fil-Kambodja;(2) Biex jintlaħqu l-għanijiet imsemmija fl-Artikolu 1 ta’ l-Azzjoni Komuni 1999/34/CFSP, l-Unjoni Ewropea beħsiebha taħdem fil-fora internazzjonali rilevanti biex tmexxi ’l quddiem miżuri li jnisslu kunfidenza u inċentivi li jinkoraġġixxu biex armi żgħar żejda jew li jkunu miżmuma illegalment ikunu ċeduti voluntarjament u biex ġellieda jkunu demobilizzati u wara ssir ir-riabilitazzjoni u r-reintegrazzjoni tagħhom; billi din id-deċiżjoni hija maħsuba li timplimenta l-Azzjoni Komuni 1999/34/CFSP;(3) L-Unjoni Ewropea jidhrilha li kontribuzzjoni finanzjarja u għajnuna teknika jgħinu biex jintlaħqu l-għanijiet li tkun influwenzata l-opinjoni pubblika favur id-diżarm ta’ persuni ċivili, biex ikun ikkonsolidat u żviluppat is-sehem tas-soċjetà ċivili fil-proċess ta’ ġbir ta’ armi u rimi ta’ armi miġbura u/jew żejda minħabba demobilizzazzjoni;(4) L-Unjoni Ewropea beħsiebha għalhekk toffri appoġġ finanzjarju u għajnuna teknika skond it-Titolu II ta’ l-Azzjoni Komuni 1999/34/CFSP,IDDEĊIEDA DAN LI ĠEJ:Artikolu 11. L-Unjoni Ewropea għandha tagħti sehemha biex tmexxi ’l quddiem il-kontroll, il-ġbir u l-qirda ta’ armi fil-Kambodja.2. Għal dan il-għan, l-Unjoni Ewropea għandha:(a) tgħin,(b) tgħin lill-gvern tal-Kambodja u lill-qawwiet tal-pulizija u tas-sigurtà biex jiżviluppaw linji gwida għal reġistrazzjoni u sigurtà aħjar ta’ armi miżmuma minnhom,(ċ) tgħin lill-gvern tal-Kambodja u lill-qawwiet tal-pulizija u tas-sigurtà biex jiżviluppaw proċeduri biex armi żgħar ikunu ċeduti voluntarjament u biex ikunu magħrufa u meqruda armi żgħar żejda, partikolarment f’dak li għandu x’jaqsam ma’ demobilizzazzjoni u ristrutturar ippjanati tal-qawwiet armati,(d) tagħti appoġġ lil programmi tas-soċjetà ċivili biex jiżdied l-għarfien tal-problemi dwar armi żgħar u ħfief u biex ukoll tiżviluppa l-koperazzjoni tas-soċjetà ċivili għall-proċess ta’ ġbir u qirda ta’ armi, partikolarment billi jingħata appoġġ lill-attivitajiet ta’ organizzazzjonijiet mhux governattivi (OMG).Artikolu 21. Biex twettaq l-għanijiet imsemmija fl-Artikolu 1, il-Presidenza għandha taħtar direttur ta’ proġetti li jkun residenti f’Phnom Penh.2. Id-direttur ta’ proġetti jaqdi d-dmirijiet tiegħu taħt ir-responsabbiltà tal-Presidenza skond il-termini ta’ referenza msemmija fl-Anness.3. Id-direttur ta’ proġetti għandu jibgħat rapporti regolarment lill-Kunsill jew lill-korpi indikati mill-Kunsill permezz tal-Presidenza assistita mis-Segretarju Ġenerali/ir-Rappreżentant Għoli tal-Politika Estera u ta’ Sigurtà Komuni (CFSP).4. Fit-twettiq tal-ħidma tiegħu, id-direttur ta’ proġetti għandu jikkopera, skond kif jixraq, mal-missjonijiet ta’ l-Istati Membri u mal-Kummissjoni.Artikolu 31. L-ammont ta’ referenza finanzjarja għall-għanijiet imsemmija fl-Artikolu 1 għandhom ikunu ta’ EUR 500000.2. Il-Kunsill josserva li l-Kummissjoni taħdem biex tilħaq l-għanijiet u l-prijoritajiet ta’ din id-Deċiżjoni billi tipproponi jew timplimenta miżuri xierqa Komunitarji.Artikolu 4Din id-Deċiżjoni għandha tidħol fis-seħħ fil-jum meta tkun adottata.Hija teskadi fil-15 ta’ Novembru, 2000.Artikolu 5Din id-Deċiżjoni għandha tkun riveduta sitt xhur wara l-adozzjoni tagħha.Artikolu 6Din id-Deċiżjoni għandha tkun ippubblikata fil-Ġurnal Uffiċjali.Magħmula fi Brussell, l-15 ta’ Novembru, 1999.Għall-KunsillIl-PresidentT. Halonen[1] ĠU L 9, 15.01.99, pġ. 1.--------------------------------------------------ANNESSTERMINI TA’ REFERENZA GĦAD-DIRETTUR TA’ PROĠETTI1. Għall-finijiet ta’ l-Artikolu 1(2)(a), id-direttur ta’ proġetti, bl-għajnuna ta’ esperti rilevanti, għandu jaħdem mill-qrib ma’ uffiċjali governattivi rilevanti mill-Kunsill tal-Ministri, il-Ministeru ta’ l-Intern u ministeri oħra li jkollhom x’jaqsmu, fl-iżvilupp ta’ liġijiet u regolamenti xierqa. Għal dawn il-finijiet, id-direttur ta’ proġetti jista’ jorganizza visti ta’ taħriġ u tiftix ta’ fatti għal uffiċjali governattivi rilevanti.2. Għall-finijiet ta’ l-Artikolu 1(2)(b), seminars u konsultazzjonijiet li fihom jieħdu sehem awtoritajiet rilevanti mill-Kambodja għandhom ikunu organizzati lokalment u sorveljati mid-direttur ta’ proġetti biex jiżdied l-għarfien tal-ħtiġijiet u ta’ l-aħjar prattiċi dwar reġistrazzjoni, kontroll u sigurtà ta’ ħżin ta’ armi, u biex ikunu żviluppati politika, linji gwida u prattiċi f’dan il-qasam.3. Għall-finijiet ta’ l-Artikolu 1(2)(ċ), id-direttur ta’ proġetti għandu bl-għajnuna ta’ esperti rilevanti, jgħin lill-Gvern tal-Kambodja, lill-qawwiet tal-pulizija u tas-sigurtà u lill-Kunsill Nazzjonali għal Demobilizzazzjoni biex ikunu żviluppati politika u proċeduri biex ikunu magħrufa l-armi żejda u għall-ġbir u l-qirda tagħhom, partikolarment fil-qafas ta’ programmi ta’ demobilizzazzjoni inizjali u reintegrazzjoni, ippjanati f’żewġ provinċji, fis-sena 2000, u biex jissorvelja l-progress f’dawn l-affarijiet matul il-proċess ta’ demobilizzazzjoni.4. Għall-finijiet ta’ l-Artikolu 1(2)(d), għajnuna finanzjarja għandha tingħata mid-direttur ta’ proġetti biex tgħin attivitajiet ta’ organizzazzjonijiet mhux governattivi fil-Kambodja, magħduda l-koalizzjoni "Grupp ta’ Ħidma għal Tnaqqis ta’ Armi fil-Kambodja", biex, fost oħrajn, jiżdied l-għarfien, titqassam l-informazzjoni u jsiru programmi ta’ tagħlim u taħriġ. Dawn l-attivitajiet jistgħu jsiru f’reġjuni magħżula fil-Kambodja, skond kif jiftiehmu d-direttur ta’ proġetti u l-organizzazzjonijiet rilevanti.5. Id-direttur ta’ proġetti għandu jassigura li jkunu stabbiliti proċeduri xierqa biex issiru sorvelja u stima effettivi ta’ l-attivitajiet. Għal dan il-fini huwa għandu jfittex il-koperazzjoni sħiħa tal-gvern tal-Kambodja u tal-forzi tal-pulizija u tas-sigurtà.--------------------------------------------------